open-index/open-wikipedia-markdown huggingface dataset:
Bussluse

**Bussluse** er en anordning for å sikre at bare busser får tilgang på en bestemt veistrekning. Bussluser konstrueres på to ulike måter; enten som et stasjonært hinder som lages som et hull i veien (bussgrav) eller som en forhøyning i midten av veien som er tilpasset bussenes sporvidde og avstand over bakken.

Ved en bussgrav er hjulsporene så langt fra hverandre at bare busser er brede nok til å kunne benytte overgangen, mens personbiler faller nedi hullet. En bussluse i form av en forhøyning i veien er så høy at busser med sin sporvidde og gulvhøyde kjører over, mens personbiler i beste faller skraper nedi forhøyningen. Forhøyningen lages samtidig så bred at personbiler ikke skal kunne passere. Ettersom lavgulvsbusser innføres stadig flere steder er imidlertid forhøyningene på vei ut til fordel for bussgrav.

I tillegg har en bevegelige hindre, som oftest en radiostyrt bom, som heves når en buss eller annet kjøretøy med riktig radiosender kommer inn mot bommen. Bommen kan også være styrt av en vekt som gjør utslag på tunge kjøretøy, men ikke for lette personbiler.


Fil:Bussluse 05-04-06 01.jpg|Bussluse ved Hillerød på Nordsjælland i Danmark
Fil:Bussluse 05-04-06 02.jpg|Bussluse ved Hillerød
Fil:Bussluis.jpg|Bussluse i Assen


## Se også
* Fartshump
* Veibom
* Vikeplikt
* Sluse
Sarcófago

**Sarcófago** er et black- og death metal-band startet av Wagner «Antichrist» Moura Lamounier (gitar og vokal) i 1985, i Belo Horizonte, Brasil. 

Bandets tekster omhandler temaene død, begjær, alkohol, satan og anti-kristendom. 

Sarcófago nevnes av enkelte som grunnleggerne av liksminke-stilen som på 1990-tallet inspirerte mange norske metal-band. Sammen med Sepultura har Sarcófago bidratt til å gjøre black metal kjent og populært i Sør-Amerika.

## Biografi
Omkring midten av 1980-tallet skjedde en sterk tilvekst av søramerikanske metal-band, men de var for det meste lokalkjente. Sarcófago skilte seg ut da de begynte å kombinere forskjellige sjangere, fra death metal til antydninger av punk rock. De fikk platekontrakt med det lokale plateselskapet Cogumelo Produções og ga ut debutalbumet *[[INRI (album)|I.N.R.I.]]* i 1987.

Med tredjealbumet *[[The Laws of Scourge]]* (1991) slo Sarcófago også gjennom i Europa.

## Medlemmer
### Nåværende medlemmer
*Wagner «Antichrist» Lamounier, vokalist og gitarist (1985&ndash;)
*Gerald «Incubus» Minelli, bass (1986&ndash;)

### Nåværende studio- og livemedlemmer
*Eugenio, trommeprogrammering og tangenter

### Tidligere medlemmer

#### '''Gitarister'''
*Zéder «Butcher» Gonçalves do Patrocínio (1985–1987)
*Fábio «Fábio Jhasko» Mello (1990–1993)

#### '''Trommeslagere'''
*Eduardo «D.D. Crazy» Mattos do Patrocínio (1985–1987)
*Armandinho «Leprous» Sampaio (1986)
*Manoel «Joker» Henriques (1989–1991)
*Luciano «Lucio Olliver» Oliveira (1991–1993)

#### '''Bassister'''
*Juninho «Pussy Fucker» (1985–1986)

## Diskografi

### Studioalbum

* *[[INRI (album)|INRI]]* (Cogumelo Produções, 1987)
* *[[Rotting (Sarcófago album)|Rotting]]* (Cogumelo Produções, 1989)
* *[[The Laws of Scourge]]* (Cogumelo Produções, 1991)
* *[[Hate (Sarcófago-album)|Hate]]* (Cogumelo Produções, 1994)
* *[[The Worst]]* (Cogumelo Produções, 1997)

### Samlealbum og splitalbum

* *[[Warfare Noise I]]* – Splitalbum med bandene Chakal, Mutilator, Sarcófago og Holocausto (Cogumelo Produções, 1986)
* *[[Satanic Holocaust]]* – Live med bandet Mutilator (1988)
* *[[Decade of Decay]]* (Cogumelo Produções, 1995)
* *[[Satanic Christ's (Sarcófago-album)|Satanic Christ's]]* – Live med bandet Mutilator (2005)
* *[[The Worst/Crust]]* (2008)
* *[[Die... Hard!]]* (Cogumelo Produções, 2015)
### EP-er

* *[[Crush, Kill, Destroy]]* (Cogumelo Produções, 1992)
* *[[Crust (Sarcófago-album)|Crust]]* (Cogumelo Produções, 2000)

### '''Demoer'''

* *Satanic Lust* (1986)
* *The Black Vomit* (1986)
* *Sepultado* (1987)
* *Christ's Death* (1987)

### '''Videoer og DVD-er'''
*[[Screeches From the Silence]]* (1991)==Referanser==


## Kilder
*Sarcófago bandinformasjon fra Encyclopaedia Metallum
*Sarcófago biografi fra All Music Guide

## Eksterne lenker
* 
*
Celina

**Celina** er et kvinnenavn med flere mulige opprinnelser. Det kan være:
* en variant av *[[Celine]]*, som har opprinnelse i det romerske familienavnet *Caelinus*. Dette navnet har igjen opprinnelse i et annet romersk familienavn, *Caelius*, som er dannet av latinske *caelum*, «himmel».
* en kortform av *Marcelina*, en polsk feminin form av *Marcellinus* som har opprinnelse som et romersk familienavn, og var en kjæleform av *[[Marcus]]*, som har usikker betydning.
* en variant av *Selene*, som betyr «måne» på gresk, etter månegudinnen med samme navn.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Celina Midelfart (f. 1973), norsk forretningskvinne

## Referanser


## Eksterne lenker
*
Kenny Cooper

**Kenny Cooper** (født 21. oktober 1984 i Baltimore, Maryland) er en fotballspiller fra USA, og spiller for tiden for Seattle Sounders i Major League Soccer. Coopers far, Kenny Cooper Sr., var en engelsk fotballkeeper, som bl.a spilte for Blackburn Rovers.

Kenny Cooper hadde kontrakt med Manchester United, men klarte aldri å spille seg til plass på laget. Etter korttidsutlån til Oldham Athletic og Académica Coimbra ble han løst fra kontrakten midt i 2005-06-sesongen, og han returnerte til hjemlandet for å spille i MLS. Cooper var en tid ønsket av Rosenborg og i september 2008 dro Erik Hamrén til USA for å se Cooper spille.

## Referanser


## Eksterne lenker
*
Gudbrand Bakken

**Gudbrand Bakken** (1941–2024) var en norsk veterinær, veterinærdirektør og ekspedisjonssjef. 

Bakken vokste opp i Fåvang i Gudbrandsdalen. Han ble utdannet veterinær i 1965 og tok doktorgraden i 1982. Fra 1974 til 1989 hadde han ulike stillinger ved Veterinærinstituttet som avdelingsveterinær, overveterinær og nestleder. Fra 1990 til 1998 var han veterinærdirektør, deretter ekspedisjonssjef i Landbruks- og matdepartementet inntil han gikk av med pensjon i 2006. Bakken var sentral i arbeidet med å omorganisere matforvaltningen i Norge tidlig på 2000-tallet og spilte en viktig rolle ved etableringen av Mattilsynet og Vitenskapskomiteen for mattrygghet i 2004. I 2017 var han redaktør og medforfatter av boken *Makt og styring bak matfatet* (Pax Forlag).

Gudbrand Bakken ble i 2007 utnevnt til ridder av 1. klasse av Den Kongelige Norske St. Olavs Orden for sin «innsats for offentlig forvaltning».

## Referanser
Asbjørn Kyrkjeeide

**Asbjørn Kyrkjeeide** (født 8. mars 1947 i Kvam herad) er en norsk offiser og statstjenestemann.

Kyrkjeeide er utdannet i Forsvaret og har Sjøkrigsskolen. I sin militære karriere tjenestegjorde han blant annet som ubåtsjef i fem år. Ved avsluttet tjeneste hadde Kyrkjeeide orlogskapteins grad. 

Etter endt militær karriere begynte Kyrkjeeide i 1982 i Statens kartverk. I 1999 ble han administrerende direktør i det statlige aksjeselskapet Electronic Chart Centre (EEC). Kyrkjeeide har særlig arbeidet for å utvikle elektroniske sjøkarttjenester.

Kongen utnevnte i 2007 Kyrkjeeide til ridder av 1. klasse av St. Olavs Orden for «innsats for norsk sjøsikkerhet».

## Referanser
Torleiv Høien

**Torleiv Høien** (født 27. april 1939) er en norsk professor i spesialpedagogikk ved Universitetet i Stavanger. Han har særlig arbeidet med lesevansker og dysleksi.

Høien tok i 1967 hovedfag i pedagogikk ved Universitetet i Oslo. I 1980 avla han dr.philos.-graden ved Universitetet i Bergen på et arbeid om dysleksi. I 1983 avla han på nytt doktorgraden, denne gang fil.dr.-graden ved Linköpings universitet. Han arbeidet som lærer i grunnskolen og som forsker og lærer ved Lærerhøgskolen i Stavanger, senere Høgskolen i Stavanger og Universitetet i Stavanger. Høien var sentral i etableringen av Senter for leseforskning, opprettet i 1989 ved Høgskolen i Stavanger. I ti år var han senterets leder.

Gjennom firmaet Logometrica AS markedsfører Høien lesetester til bruk i diagnostisk arbeidet med personer som har dysleksi og andre lesevansker. 

Kongen utnevnte i 2007 Høien til ridder av 1. klasse av St. Olavs Orden for «innsats innenfor fagområdet dysleksi».

## Referanser
Ordenen O.R. Tambos følgesvenner

**Ordenen O.R. Tambos følgesvenner** (afrikaans: *Orde van die Metgeselle van OR Tambo*, engelsk: *Order of the Companions of OR Tambo*, ndebele: *UNongorwana wesiTjhaba wabaLingani baka-OR Tambo*, nord-sotho: *Sefoka sa Companions sa OR Tambo*,  sesotho: *Kgau ya Metswalle ya OR Tambo*, swazi: *Umklomelo Webangani ba-OR Tambo*, tsonga: *Sagwati ra nxiximo wa Xinakulobye xa OR Tambo*, tswana: *Letshwao la balekane ba ga OR Tambo*, venda: *Tshiala tsha Khonani dza OR Tambo*, xhosa: *IMbasa yaMahlakani ye-O R Tambo*, zulu: *Isimiselo sabahlobo baka OR Tambo*) er en sørafrikansk orden. 

Ordenen ble innstiftet 6. desember 2002. Den er oppkalt etter Oliver Tambo, en av kjempene i kampen mot apartheid og leder for African National Congress fra 1969 til 1991. Ordenen O.R. Tambos følgesvenner utdeles av Sør-Afrikas president.

## Inndeling
Ordenen er inndelt i tre klasser:
* 1. klasse:  Øverste følgesvenn av O.R. Tambo, gull (*Supreme Companion of OR Tambo (Gold)*).
* 2. klasse: Storfølgesvenn av O.R. Tambo, sølv (*Grand Companion of OR Tambo (Silver)*).
* 3. klasse: Følgesvenn av O.R. Tambo, bronse (*Companion of OR Tambo (Bronze)*). 

## Ordenstegn
Ordenstegnet for Ordenen følgesvenner av O.R. Tambo er i moderne design og består av en oval medaljong utformet som *majola*, det voktende øye, symbolsk uttrykk for mottakernes aktive solidaritet og støtte til Sør-Afrika, i kombinasjon med yin-yang-merket, symbol for møtet mellom åndelige energier. Ordenstegnet bæres i bånd om nakken. Ordensbåndet er hvitt med innvevde grå yin og yang-symboler. Alle klasser får tildelt ordenstegnet i identisk utførelse, bortsett fra metallet. Samtidig overrekkes mottagerne ytterligere ett ordenstegn, en spaserstokk skåret i tre. 

## Tildelinger
Ordenen tildeles utenlandske borgere for utvist vennskap mot Sør-Afrika, i særdeleshet for innsats for å fremme fred, samarbeid og internasjonal solidaritet. Den tildeles også utenlandske statsoverhoder. Ordenen kan tildeles organisasjoner og institusjoner og kan også tildeles posthumt.

Ordenen ble første gang utdelt i 2002. Mahatma Gandhi, Kenneth Kaunda og Olof Palme ble da utnevnt til ordenens første klasse; Gandhi og Palme fikk ordenen posthumt. Posthume utnevnelser kan også gjelde historiske personer.

## Norske innehavere
Ordenen følgesvenner av O.R. Tambo er tildelt to norske borgere for innsats mot apartheid: Reiulf Steen og Thorvald Stoltenberg. Begge er utnevnt til 2. klasse, storfølgesvenn av O.R. Tambo med ordenstegnet i sølv.

## Oversikt over innehavere
Følgende personer og institusjoner er tildelt ordenen:

## Referanser


## Eksterne lenker
* National Orders , fra Sør-Afrikas president
Adamseplene

**Adamseplene** er en norsk trondheimsbasert revy- og musikkgruppe som ble grunnlagt i 1997. Gruppen besto i mange år av Ivar Nergaard, Klaus Joacim Sonstad og Hans Petter Nilsen.

Gruppas første forestilling var «Om mens og menn». Forestillingen hadde premiere på Veita Scene i mai 1998. De spilte senere to måneder i Trondheim samme høst. I 1999 ga de ut plata *adamseplene.no* på plateselskapet Norske Gram. I mars 2000 hadde de premiere på showet «Full Pupp», som også ble en publikumsvinner i Trondheim og omland. I 2001 ble showet overført til TV fordelt på seks episoder som ble sendt på NRK1 høsten 2001 under tittelen *Adamseplene: Full pupp*. I 2002 var de aktuelle med forestillingen "Sånn går no dagan" sammen med Marianne Meløy. Høsten 2006 var de aktuelle med forestillingen «Alle tiders julebord», på Trøndelag Teater. 

Musikerne Sola Jonsen (DumDumBoys), Truls Waagø (Trondheim Symfoniorkester) og Jostein Ansnes (Dadafon) har også deltatt på noen av deres forestillinger. 

## Referanser
William Fichtner

**William Edward Fichtner ** (født 1956) er en amerikansk skuespiller.

Fichtner startet sin karriere i såpeoperaen *[[As The World Turns]]*. Han fikk gjennomslag som skuespiller etter roller i *[[Malcolm X]]* (1992), *[[Quiz Show]]* (1994) og *[[Strange Days (film)|Strange Days]]* (1995). Etter å ha gjort en stor rolle som «Kent» i *[[Contact (film)|Contact]]* (1997), økte hans popularitet. William Fichtner har også vært med i TV-serien *[[Prison Break]]*, som FBI-agenten Alex Mahone.

## Filmografi

## Referanser


## Eksterne lenker
* 
* 
* William Fichtner hos official Contact movie
* Random Roles hos Onion A.V. Club
Aslaug Holm

**Aslaug Holm** (født 1965 på Smøla) er en norsk dokumentarfilmskaper.

Hun var klipper og fotograf på *[[Heftig og begeistret]]*. I 2006 var hun regissør og fotograf for *[[Oljeberget (film)|Oljeberget]]*, en dokumentarfilm om Jens Stoltenberg. Produsent var hennes ektemann Tore Buvarp, som hun driver produksjonsselskapet Fenris Film med. Hun ble tildelt Amandakomiteens Gullklapper under Amandaprisen 2007.

I 2008 begynte hun på *[[Brødre (2015)|Brødre]]*, en dokumentarfilm som i åtte år skildrer det tette forholdet mellom Aslaug Holm og Tore Buvarps to sønner Markus og Lukas Buvarp Holm fra de er henholdsvis 8 og 5 år. Filmen hadde premiere 20. mars 2015. For filmen vant hun Amandaprisen 2015 i klassen beste regi. I tillegg var hun nominert i klassen beste klipp for sammen med Anders Teigen og Hilde Bjørnstad, mens filmen var nominert til beste dokumentarfilm. 
Hun ble også nominert til Kanonprisen 2015 i klassene beste regi og beste klipp for filmen.

Sammen med Sigve Endresen regisserte hun filmen *[[Generasjon Utøya]]* som hadde premiere i 2021. I filmen følger de fire unge kvinner som overlevde massedrapene på Utøya og som har valgt å fortsette sitt politiske engasjement. Filmen ble tildelt Human-prisen i 2021 og ble nominert til Amandaprisen 2021 i klassene beste norske kinofilm og beste dokumentarfilm. Hun fikk Gullruten 2024 i klassen beste regi enkamera- dokumentar for filmen *Blokka*, og var nominert i samme klasse  sammen med Mari Nilsen Neira og  for *Bunadsgeriljaen*.

## Referanser


## Eksterne lenker
* 
*
Nouakchott internasjonale lufthavn

**Nouakchott internasjonale lufthavn**  er en flyplass ved Nouakchott, hovedstaden i Mauritania i Vest-Afrika.

## Flyselskaper og destinasjoner

## Eksterne lenker
* Flyplassinformasjon hos World Aero Data  
* A-Z World Airports
Mamma Mia! (film)

***Mamma Mia!*** er en britisk-amerikansk spillefilm fra 2008, basert på musikalen *[[Mamma Mia! (musikal)|Mamma Mia!]]* (1999) som igjen bygger på musikk av den svenske popgruppen ABBA. Regissør er Phyllida Lloyd. Filmprodusenter er Gary Goetzman og Benny Andersson, mens såkalte eksekutive produsenter er Tom Hanks, Rita Wilson og Björn Ulvaeus. Andersson og Ulvaeus har også komponert sangene. Filmen er basert på et manus av Catherine Johnson. Produksjonsselskaper er Universal i samarbeid med Playtone og Littlestar. Filmen varer i 108 minutter. 

Filmen er spilt inn på de greske øyene Skopelos og Skiathos.
## Handling
Sophie (Amanda Seyfried) skal gifte seg og er på jakt etter faren sin før den store dagen. Det er bare ett problem – hun er ikke helt sikker på hvem han er. Etter å ha lest morens (Meryl Streep) gamle dagbøker i all hemmelighet, oppdager hun at han er en av morens tre tidligere kjærester. Selv om hun vet at moren ville være i mot det, inviterer hun alle tre. Sophie prøver desperat å skjule dem for moren, men det går ikke lang tid før moren finner dem og moroa starter.
 
## Skuespillerne
*Amanda Seyfried
*Meryl Streep
*Dominic Cooper
*Pierce Brosnan
*Stellan Skarsgård
* Colin Firth
*Christine Baranski
*Julie Walters

## Soundtrack
Filmens lydspor, *[[Mammia Mia! (The Movie Soundtrack)]]* er utgitt på CD av plateselskapet Universal Music. Albumet består av sytten ABBA-låter, innspilt med skuespillerne som sangere. 

## Se også
* Mamma Mia! Here We Go Again, filmens oppfølger fra 2018
* Mamma Mia! (musikal) (1999)

## Eksterne lenker
* 
*
Joan Capdevila

**Joan Capdevila Méndez** (født 3. februar 1978 i Tárrega i Lérida i Spania) er en tidligere spansk fotballspiller. Capdevila spilte vanligvis venstreback. Hans første klubb var UE Tàrrega.

Sesongen 2007/2008 nådde han med Villarreal andreplass i den spanske eliteserien, sammen med lag som FC Barcelona, Atlético de Madrid og Valencia CF. Klubben kvalifiserte seg dermed også til Mesterligaen.

## Landslagskarriere
Capdevila har spilt for det spanske herrelandslaget 17 ganger. Første gang var den 16. oktober 2002 i en vennskapskamp mot Paraguay i Logroño i La Rioja i Spania som endte 0-0. 17. november 2007 skåret han sitt første mål i internasjonal sammenheng i en landslagskamp mot Sverige på Estadio Santiago Bernabéu. 
Han ble utvalgt av landslagstrener Luis Aragonés til å spille for Spania under EM i Østerrike og Sveits 2008.

29. juni 2008 ble Capdevila sammen med resten av sitt lag europamester etter seier i finalen mot Tyskland. To år senere ble han verdensmester under VM i fotball 2010.
 
## OL-medaljer
*  2000  Sydney - Sølv i fotball, menn  Spania

## Referanser


## Eksterne lenker
*
Arcon

**Foreningen Arcon** er en medlemsorganisasjon for spillinteresserte i Norge. Årlig arrangerer foreningen spillfestivalen med samme navn, som har blitt arrangert på Blindern i Oslo hvert år siden 1984. I 2009 ble arrangementet flyttet til Sogn videregående skole, i 2014 til Kongshavn videregående skole, og siden 2021 har det holdt til på Hartvig-Nissens skole. Festivalen pleier å vare fra fredag kveld til mandag ettermiddag og foregå siste helg i juni. Arcon arrangerer også jevnlig treff hvor medlemmene samles for å dyrke hobbyen sin. Disse varer ofte en ettermiddag eller to og blir derfor kalt «Mini-Arcon».

På festivalene spilles alle slags brettspill, rollespill, miniatyrspill og samlekortspill. Brettspillene er tradisjonelt av den mer kompliserte typen og gjengangere er bl.a Axis and Allies, Roborally, Junta, Diplomacy og Settlers.

Foreningen Arcon er medlem av Hyperion.

## Eksterne lenker
*Festivalens nettsider
*Oversikt over alle avholdte festivaler
André Zucca

**André Zucca** (født 1897, død 1973) var en fransk fotograf som ble kjent under annen verdenskrig som fotograf for propagandamagasinet «Signal». Før det, fra 1939, var han krigskorrespondent for *Paris Match* og *Paris Soir*.

Zucca var blant de få som hadde tilgang til både fotografisk film og til å ta bilder i Paris under okkupasjonen. Magasinet kom ut to ganger i måneden, og var stort sett trykket i svart-hvitt, bortsett fra enkelte krigsbilder.
  
Ble etter krigen arrestert og fikk pressekortet sitt inndratt. 

Han etterlot seg et arkiv på 22 000 negativer som Bibliothèque Historique de la Ville Paris kjøpte i 1986 for 506&nbsp;000&nbsp;kr. Av disse var ca. 7&nbsp;000 i farger.

Blant bildene var fargebilder av det glade Paris («Gay Paris» betyr ikke homseby) som han ikke kunne hatt materiale til å lage uten å ha brukt av fargeportrettfilmen, som da var reservert partimedlemmer. Museet stilte i mars til juni 2008 ut en del av disse bildene. 

Reaksjonene lot ikke vente på seg, fra personer som mente at det fortsatt ikke burde publiseres idyllbilder fra en tid og fra gater der flere personer var blitt drept. Man måtte også lete lenge for å finne jødemerkede personer og andre forhold (spor av krig, sult og undertrykking av minoriteter) som vitterlig kunne ha blitt deler av sceneriene ved en litt annen kameraplassering. En av Paris viseborgermestere fant tittel og sammensetning «svært uheldig», og ønsket utstillingen ugjort. Han har siden gått noe tilbake på sine første uttalelser, men saken er fortsatt en varm potet i kulturkretser i Frankrike. Presentasjonsmaterialet er visstnok blitt endret slik at det nå fremgår at bildene ble tatt i propagandaøyemed.

Andre mente at det var et tidsbilde sett med noe annet blikk enn det til nå vanlige.

## Referanser
Espen Berg-Knutsen

**Espen Berg-Knutsen** (født 2. oktober 1969 i Oslo) er en norsk rifleskytter. Han representerer Nordstrand skytterlag. Berg-Knutsen vant sitt første NM i 1993, siden har det blitt et stort antall norske mesterskap og internasjonale mesterskap både individuelt og i lagskyting. Han vant kongepokalen i Norges Skytterforbund i 2003, 2004 og 2009.

## Referanser


## Eksterne lenker
*
Særfradrag

**Særfradrag** er et fradrag i alminnelig inntekt som gis til personer med spesielle livssituasjoner. I dag gis det særfradrag for personer lettere nedsatt ervervsevne.

Tidligere fantes det særfradrag for alder, uførhet og lettere nedsatt ervervsevne og særfradrag for store sykdomsutgifter. Skatteloven § 6-83 Særfradrag for usedvanlig store kostnader ved sykdom ble opphevet i 2011. Skatteloven § 6-81 Særfradrag for alder og uførhet m.v. ble opphevet i 2012 i forbindelse med uførereformen som trådte i kraft i 2015.

## Referanser
Liste over Indonesias presidenter

Dette er en liste over **[[Indonesia]]s presidenter**:

## Sukarnos første år som president 1945–1950
**Sukarno** var Republikken Indonesias president () 18. august 1945–17. august 1950. Republikken omfattet deler av Java og Sumatra. Da **Sukarno** ble arrestert og sendt i eksil av de nederlandske kolonimyndighetene 19. desember 1948–6. juni 1949, ble embetsfunksjonene 22. desember 1948–13. juni 1949 delegert til formannen for Republikken Indonesias nødregjering (), **Sjafruddin Prawiranegara** .

**Republikken Indonesia** inngikk 1949–1950 som én av statene i **Indonesias forente staters republikk**. Føderasjonens forfatning ble undertegnet av representanter for syv stater og ni territorier under en seremoni i Batavia 14. desember 1949. Den trådte i kraft 27. desember 1949, da Nederland overførte suvereniteten til den nasjonale regjeringen. **Sukarno** var president for Indonesias forente staters republikk () 27. desember 1949–17. august 1950.

Mens **Suharto** tjenestegjorde som president for Indonesias forente staters republikk, ble funksjonene til embetet som Republikken Indonesias president i samme periode delegert til , ** Assaat** . 

Indonesias forente staters republikk ble oppløst da forfatningen for enhetsstaten Republikken Indonesia trådte i kraft 17. august 1950.

## Liste over presidenter 1950–
 

## Fotnoter

## Referanser
Tamarine Tanasugarn

**Tamarine Tanasugarn** (født 24. mai 1977 i Los Angeles, California, USA) er en thailandsk profesjonell kvinnelig tennisspiller. 

Tamarine er født i USA og har både amerikansk og thailandsk statborgerskap men hennes foreldre er fra Thailand og hun har bodd i Thailand siden 1982. Hennes far, Virachai, var med på Thailands landslag i basketball under Sommer-OL 1960 i Roma. 

Tamarine har deltatt på i Thailands Fed Cup-lag 1993–95, 1998, 2000, 2003–05 og 2007–08. Hun har spilt totalt 53 Fed Cup-kamper hvorav hun vunnet 34. 

Tamarine bar Thailands flagg under åpningsseremonien til Sommer-OL 1996 i Atlanta.

## Referanser


## Eksterne lenker
*
Kiasma

**Kiasma** er et statlig, finsk museum for samtidskunst. Museet ble innviet i 1998, og ligger i Mannerheimvägen i Helsingfors, nær jernbanestasjonen, Posthuset, Riksdagshuset og Finlands nasjonalmuseum.

Museet hadde 235 000 besøkende i 2006, og er med det byens mest besøkte museum.

Kiasma ble bygget i årene 1996-1998, og er tegnet av den amerikanske arkitekten Steven Holl. Museet er bygd i hvitmalt betong, og tanken bak dette er at bygningen skal «tale lysets språk». Huset har navn etter den greske bokstaven khi. Arkitektkonkurransen for bygget ble avholdt i 1992, og samlet 516 deltagere. De fleste arkitektene var nordiske og baltiske, og Holl var den eneste fra USA. 

Byggeprosjektet vakte debatt. Først fordi en amerikaner fikk oppdraget, dernest fordi man fryktet at nærheten til rytterstatuen av nasjonalhelten marskalk og president Mannerheim ville skjemme ut statuens verdighet. Senere viste det seg at det var problemer med vanninnsig, og protestene, som omfattet lister med 20 000 underskrifter, virket en tid berettigede.

## Referanser


## Eksterne lenker
*
Ulla-Mari Brantenberg

**Ulla-Mari Brantenberg** (født 28. april 1947 i Porsgrunn) er en norsk glasskunster og en pioner innen norsk glasskunst. 

Brantenberg er utdannet ved Statens håndverks- og kunstindustriskole i Oslo, Kunsthåndverksskolen i København samt Riksglasskolan i Orrefors. Hun har tilleggsutdannelse fra Instituttet for Kunst og Uttrykksterapi, NIKUT, i Oslo 1995-1999.

Hun tok initiativet til den  første studio glasshytta i Norge på Frysja i Oslo i 1978 og arbeidet der til 2015. I 2016 etablerte hun ny glasshytte i Glasslåven på Granavollen, Gran på Hadeland. Da hun startet opp i 1978 ble hun særlig kjent for sine frihånds blåste drikkeglass, fat og skåler. Hun arbeider deretter med glasset i mange teknikker og i ulike områder, som store utsmykkinger i store flater og i mer skulpturelle former.  Hennes arbeider befinner seg blant annet i Kunstindustrimuseet, Nordenfjeldske Kunstmuseum, Vestlandske Kunstmuseum, Skimuseet i Holmenkollen i Oslo, Det Norske teateret i Oslo, Munkvold Alder og sykehjem i Trondheim, Hovedbiblioteket i Trondheim,  Victoria and Albert Museum i London og EPCOT-senter i USA.

Hun har også gitt flere konserter og deltatt på to plateinnspillinger. Hun deltok også med scenografi i glass, sang og bevegelse i koreograf Sølvi Edvardsens – Memento Mori – Det Norske Teater 2006. Brantenberg har også undervist barn og unge i tegning, stemme og bevegelse.

Brantenberg var med på å starte Tidsskriftet Kunsthåndverk og arbeidet i redaksjonen 1979–1984. Hun er medforfatter av den første læreboken om studioglasskunst – *Glasshåndverk* – fra forlaget Yrkeslitteratur 2009.   
 
### Utsmykkinger
* Det Norske Teater – Se og bli Sett – fondvegg scene 2, Oslo 1985
*Fem historier - Tittebokser - Barneavdelingen hovedbiblioteket i Trondheim 1986
*Reisen tok 7 år - Installasjon - Resspesialisterna Malmø, Sverige 1987
* Lysekrone – Konglen – i Kulturhuset Banken i Lillehammer til OL i 1994 (LOC)
*Nordre Ål kirke - to lysbærere på hver side av alteret,  Lillehammer 1994
* Møglestu Videregående skole –Fiskestimet-Lillesand 1996
* Munkvold alder og sykehjem - Blått Lys -,Trondheim 2004
*Kjelsås Skole - Melkegangen - mosaikk. Et samarbeid med elever, Anna Liisa Silenti og Randi Eilertsen 2007
* Kjelsås Skole - to drikkefontener - blå betong, glass, tre og kopper. Et samarbeid med elevene og Anna Liisa Silenti 2008
*Skimuseet i Holmenkollen – Brelys - fond vindu,  Oslo 2010
*Dronning med slep - lysekrone - Hotel Voksenåsen 2011
* DNB hovedbygg i Bjørvika - Flower Marked - 6 lysekroner blåst og formet på frihånd, Oslo 2012
*Ponte verre - stein og glass, ute - Black Box Gjøvik 2012

## Utmerkelser
Oslo By's Kunstnerpris 1999

I 2008 ble Brantenberg utnevnt til kommandør av St. Olavs Orden. 

I 2008 ble hun også tildelt Anders Jahres kulturpris.

Steenbergprisen 2019

## Referanser


## Eksterne lenker
* Ulla-Mari Brantenberg - Store norske leksikon
* Ulla-Mari Brantenberg - Norsk kunstnerleksikon
* Ulla-Mari Brantenberg  - Glasslåven kunstsenter
Katrina Kaif

**Katrina Kaif** (født 16. juli 1984 i Hongkong) er en indisk/britisk filmskuespillerinne, som hovedsakelig spiller i Bollywood-, telugu- og malayalamfilmer.

Hun ble født i Hongkong og har en indisksk far og britisk mor. Hun har syv søsken. Hun vokste opp på Hawaii, og innledet sin modellkarriere som fjortenåring i en reklamekampanje for smykker. Deretter fortsatte hun å jobbe som modell i London. Hun ble deretter oppdaget av regissøren Kaizad Gustad, som ga henne en rolle i filmen *Boom* (2003). Etter dette flyttet hun til Mumbai, der filmprodusentene først var nølte med å gi henne roller, fordi hun ikke snakket flytende hindi. Mange produsenter har derfor valgt å dubbe scenene hennes. I de fleste filmer hun medvirker i hører man derfor ikke stemmen hennes, men en stemmeskuespiller.

## Referanser


## Eksterne lenker
*
Bernardo O’Higgins-ordenen

**Bernardo O'Higgins-ordenen** (spansk: *La Orden de Bernardo O'Higgins*) er en chilensk orden. Den gis utelukkende til utenlandske statsborgere.

## Bakgrunn
Utmerkelsen ble innstiftet i 1956 som en medalje tilknyttet Chiles fortjenstorden og omgjort til orden i 1967. Ordenen bærer navn etter uavhengighetsforkjemper og president Bernardo O'Higgins (1778–1842).

Bernardo O'Higgins-ordenen rangerer som nummer to i det chilenske ordensvesenet, etter Chiles fortjenstorden. 

## Inndeling
Ordenen hadde opprinnelig fire klasser, men en femte, øverste klasse ble tillagt i 1968. Ordenens fem klasser er dermed:
* storkors (*Gran Cruz*)
* storoffiser (*Gran Oficial*)
* kommandør (*Comendador*)
* offiser (*Oficial*)
* ridder (*Caballero*)

## Insignier
Ordenstegnet består av en stjerne med ti spisser, dannet ved en femtagget stjerne satt på en annen. De to stjernene er i gull med hvit emalje. Mellom stjernetaggene finnes det stråler. Midtmedaljong bærer et høyrevendt portrett av O'Higgins. Medaljongen er omgitt av en bord med innskriften «BERNARDO O'HIGGINS» og «CHILE». 

Ordensstjernen er i utforming identisk med ordenstegnet. 

Ordensbåndet er delt i rødt og blått, bortsett fra for storkors, der ordensbåndet er rødt med smale blå kanter.

## Tildeling
Bernardo O'Higgins-ordenen tildeles utelukkende utlendinger. Det er ingen begrensninger på hvor mange tildelinger som kan foretas. Ordenen tildeles av Chiles president etter innstilling fra utenriksministeren.

## Referanser
Giampaolo Urlando

**Giampaolo Urlando** (født 1945) er en tidligere italiensk sleggekaster. 

## Karriere

I 1984 testet han positivt på testosteron.

## Referanser


## Eksterne lenker
*
Långviksmon

**Långviksmon** er et tettsted i Örnsköldsvik kommune i Västernorrlands län i landskapet Ångermanland i Sverige. Det ligger cirka femti kilometer nord for Örnsköldsvik. I 2010 hadde tettstedet 221 innbyggere.

## Referanser
Gottne

**Gottne** er et tettsted i Örnsköldsvik kommune i Västernorrlands län i landskapet Ångermanland i Sverige. I 2010 hadde tettstedet 218 innbyggere.

Noen kilometer herfra lå Gottne stasjon som var tilknyttet Norra stambanan, og rundt denne vokste et tettsted frem som i 2012 heter Västra Gottne. Veksten stagnerte da jernbanestasjonen ble lagt ned i 1963.

Gottne er den største grenden i området som lokalt kalles *Gottnebygden*. Dette omfatter Hållen, Söderå, Gottne, Östansjö og Sågbacken. Grenden ligger i en dal der Utterån møter Moälven. Det har blant annet blitt gjort arkeologiske funn av pilspisser av flint her, disse er trolig fra den yngre stenalder (cirka 3&nbsp;000 år før Kristus).

## Befolkningsutvikling

## Referanser
Gideå

**Gideå** er et tettsted i Örnsköldsvik kommune i Västernorrlands län i landskapet Ångermanland i Sverige.
I 2010 hadde tettstedet 266 innbyggere.

Gideå huser Gideå sockens kirke, Gideå kirke. Tettstedet ligger ved Gissjön cirka 20&nbsp;kilometer nordøst for Örnsköldsvik.

## Gideå bruk
Gideå hadde tidligere et jernverk, Gideå Bruk. Verket lå ved Gideälven cirka 4&nbsp;km nedstrøms fra tettstedet Gideå. I 1804 fikk verket privilegier, og det stod ferdig i 1806. På 1800-tallet var verket kjennetegnet av sterk vekst, frem til det ble lagt ned på 1870-tallet.

## Befolkningsutvikling

## Referanser
Chiles fortjenstorden

**Chiles fortjenstorden** (spansk: *Orden al Mérito de Chile*) er en chilensk orden innstiftet i 1906. Den er landets fremste orden og rangerer foran Bernardo O'Higgins-ordenen. Ordenen tildeles utenlandske statsborgere.

## Bakgrunn

Ordenen ble innstiftet 20. juni 1929 på grunnlag av fortjenstmedaljen innstiftet i 1906 og etter forbilde av fortjenstorden innstiftet av general Bernardo O'Higgins i 1817, avskaffet 1825.

Chiles fortjenstorden rangerer som den fremste av Chiles ordener, foran Bernardo O'Higgins-ordenen. Chiles fortjenstorden tildeles utenlandske statsborgere. Landets president leder ordensrådet, mens utenriksministeren er ordenskansler.

## Inndeling
Ordenen hadde opprinnelig fire klasser, men en femte, øverste klasse ble tillagt i 1968. Øverste klasse kan tildeles med kjede. Ordenens seks klasser er dermed:
* storkors (*El Collar*)
* storoffiser (*Gran Oficial*)
* kommandør (*Comendador*)
* offiser (*Oficial*)
* ridder (*Caballero*)

## Insignier
Ordenstegnet består av en femtagget stjerne i hvit, rød eller blå emalje på gull. Midtmedaljongen bærer en kvinnefigur omgitt av et bånd med innskriften «REPUBLICA DE CHILE». Baksiden bærer innskriften «AL MERITO» i en laurbærkrans. Ordenstegnet er opphengt i båndet i et ledd bestående av en kondor.

Ordensstjernen består av en hvitemaljert femtagget stjerne med en midtmedaljong som bærer Chiles riksvåpen omgitt av et blått bånd med innskriften «ORDEN DEL MERITO» og «CHILE» innskrevet. Det hele er plassert på en laurbærkrans.

Ordenskjedet har tolv laurbærkranser som ledd. Sentralleddet består av en gullplate med Chiles riksvåpen i gull, med det sentrale våpenskjoldet i blå, rød og hvit emalje.  

Ordensbåndet er blått, bortsett fra for storkors, som har blått bånd med smale røde kanter.

## Tildeling
Chiles fortjenstorden er først og fremst en diplomatisk orden, som tildeles utlendinger for innsats for mellomstatlige forbindelser eller for fremme av Chile på ulike felter. Ordenen og utnevnelser til denne forvaltes av Chiles utenriksdepartement. 

## Referanser
Havis Amanda

**Havis Amanda** er en fontenestatue av en havfrue, utført av den finske billedhuggeren Ville Vallgren (1855–1940) i 1906 og avduket i 1908 ved Salutorget i Helsingfors. Vallgren kalte selv statuen for *Merenneito* (*havfruen*).

Skulpturen er støpt i bronse, er 194&nbsp;cm høy, og står på en sokkel med basseng i to nivå, slik at den samlede høyden er 5 meter. Havfruen omgis av vannsprutende sjøløver og fisker. Det havfrueaktige ved skulpturen begrenser seg til finner på tærne. Statuen står på en plass mellom Salutorget og Esplanadparken, og har gjennom årene blitt et populært samlingspunkt og seremoniobjekt, særlig sommerstid.

Statuen har blitt populær med sin blanding av naiv uskyld og bevisst kokette posé. Vallgren var bosatt i Paris mens han utførte skulpturen, og modellen skal ha vært den 19-årige *Marcelle Delquini*. Da statuen ble avduket i 1908 ble den kritisert for sin uanstendighet, og frontene i debatten kom til å stå mellom kvinneforeninger og nasjonalsinnede på den ene siden, og mondene modernitetsforkjempene på den andre siden.

Siden ca. 1930 har Havis årlig blitt påsatt studenterlue i forbindelse med Valborgsnatten. Opprinnelig var dette en studentikos skøyerstrek, som ble utført ved midnatt – ettersom studenterluen bare kan bæres mellom 1. mai og 31. oktober. I senere tid har seremonien kommet inn i ordnede former, den utføres med forsvarlige løfteanordninger, og foregår vanligvis kl 18, på et barne- og familievennlig tidspunkt.

Havis-Amanda-1985.jpg|Frimerke fra 1985
Helsinki HavisAmanda at Vappu 20050430.JPG|Valborgsnatten feires i Helsingfors tradisjonelt med at Havis Amanda får påsatt en *[[studentlue|studentmössa]]*. Bilde fra 2005


## Referanser
Arnäsvall

**Arnäsvall** er et tettsted i Örnsköldsvik kommune i Västernorrlands län i landskapet Ångermanland i Sverige. I 2010 hadde tettstedet 341 innbyggere.

Arnäsvall huser Arnäs sockens kirke, Arnäs kyrka. Tettstedet ligger ved europavei 4 cirka tre kilometer nordøst for Örnsköldsvik. Nordvest for Arnäsvall ligger et gravfelt.

Botniabanans prosjektkontor ligger i Arnäsvall.

## Befolkningsutvikling

## Referanser
Billsta

**Billsta** er et tettsted i Örnsköldsvik kommune i Västernorrlands län i landskapet Ångermanland i Sverige. I 2010 hadde tettstedet 361 innbyggere.

Tettstedet ligger ved foten av Billaberget mot Själevadsfjärden med utsikt mot Själevads kyrka. «Billsta» brukes også, spesielt innenfor foreningsvirksomhet, som et begrep som omfatter stedene Främmerbilla, Överbilla, Billsta og Happsta.

I Billsta ligger også Fridhems Församling (som er en menighet i Evangeliska Frikyrkan (EFK)).

## Befolkningsutvikling

## Referanser
Björna

**Björna** eller **Björna stationssamhälle** (sydsamisk: *Bïerne*) er et tettsted i Örnsköldsvik kommune i Västernorrlands län i landskapet Ångermanland i Sverige. I 2010 hadde tettstedet 413 innbyggere.

Tettstedet huser Björna sockens kirke, Björna kirke. Kirken ligger rundt to kilometer vest for tettstedet. Björna ligger ved länsväg 352 cirka 36&nbsp;kilometer fra Örnsköldsvik, og 30&nbsp;kilometer fra Örnsköldsviks flygplats. Stambanan genom övre Norrland passerar gjennom Björna, som tidligere hadde sin egen jernbanestasjon, Björna stasjon.

I tettstedet ligger hovedsenteret for Gideälvens rektorsområde. Dette har gjort at Björna har både forskole og 1.-9. klasse i grunnskolen. I Björna ligger også aldershjemmet *Björnaborg*, et helsesenter for distriktet, et offentlig tannlegekontor, kino, fritidshus og bibliotek. 

Björna har et fotballag, Björna Bombers, som spiller i en av de lavere divisjonene.

## Befolkningsutvikling

## Referanser
Mellansel

**Mellansel** er et tettsted i Örnsköldsvik kommune i Västernorrlands län i landskapet Ångermanland i Sverige. I 2010 hadde tettstedet 827 innbyggere.

Mellansel ligger cirka tretti kilometer vest for Örnsköldsvik ved Stambanan genom övre Norrland. Jernbaneknutepunkt med sidebane til Örnsköldsvik.

## Referanser
Solordenen

**Solordenen** (spansk: *Orden El Sol del Perú*) er en peruansk orden. Den ble etablert i 1921, men fører sin historie tilbake til 1821. Solordenen er Perus fremste orden. Den tildeles peruanere så vel som utlendinger for sivile og militære fortjenester.

## Bakgrunn
Ordenen ble opprinnelig innstiftet 8. oktober 1821 som Solens orden av general José de San Martín etter at han erobret Lima og ble benyttet for å hedre innsats i kampen mot Spania. Ordenen ble opphevet i 1825, men fornyet 14. april 1921 under president Augusto B. Leguía y Salcedo. Anledningen var  landets hundreårsjubileum som selvstendig stat.

Ordenen rangerer som nummer en av Perus ordener, foran Ordenen for utmerkede tjenester.

## Inndeling
Solordenen er delt inn i fem klasser:
*  storkors (*Gran Cruz*)
* storoffiser (*Gran Oficial*)
* kommandør (*Comendador*)
* offiser (*Oficial')
* ridder (*Caballero'')

Storkors kan også tildeles med kjede.

## Insignier
Ordenstegnet for Solordenen består av en stjerne med atten stråler. Stjernen er i gull. Midtmedaljongen har Perus riksvåpen som motiv og er omgitt av en rødemaljert bord med innskriften «ORDEN DEL SOL DEL PERÚ» og årstallet «1821» på et hvitt felt. Medaljongen er omgitt av en laurbærkrans. Kransen er i gull for offiserer, i grønn emalje for høyere grader. Ordenstegnet er opphengt i båndet i en grønnemaøjert krans.

Ordensstjernen er en større versjon av ordenstegnet.

Ordensbåndet er purpurfarget.

## Tildeling
Solordenen tildeles for sivile og militære fortjenester og kan tildeles både peruanske og utenlandske statsborgere.

Ordenens øverste klasse kan også tildeles med kjede og diamanter, en hedersbevisning som er reservert for utenlandske statsoverhoder.

## Referanser
Bredbyn

**Bredbyn** er et tettsted i Örnsköldsvik kommune i Västernorrlands län i landskapet Ångermanland i Sverige. I 2010 hadde tettstedet  innbyggere.

Bredbyn huser Anundsjö sockens kirke, Anundsjö kirke. Tettstedet var tidligere et municipalsamhälle. Bredbyn er et villasamfunn som ligger ved Moälven, rundt førti kilometer nordvest for Örnsköldsvik og 10&nbsp;kilometer vest for Mellansel. Tettstedets største arbeidsgiver er Polarbröd AB, som har et bakeri i utkanten av Bredbyn. 

Sagavägen går forbi Bredbyn, og Norra stambanans spor er lagt litt sør for tettstedet. Tidligere kunne reisende herfra bruke Anundsjö stasjon, men Mellansel stasjon som ligger på Stambanan genom övre Norrland har overtatt den rollen.

## Etymologi
Fra 1535 er skrivemåten kjent *Breby* og fra 1542 *Bredbyn*. Prefikset er adjektivet *bred* i betydningen geografisk omfang, mens suffikset *by* viser til en gruppe gårder.

## Befolkningsutvikling

## Referanser
Köpmanholmen

**Köpmanholmen** er et tettsted i Örnsköldsvik kommune i Västernorrlands län i landskapet Ångermanland i Sverige. Det ligger cirka tjuefem kilometer sørvest for Örnsköldsvik. I 2010 hadde tettstedet  innbyggere.

## Referanser
Markku Tuokko

**Markku Tuokko** (født 24. juni 1951 i Nurmo, død 20. februar 2015 i Lojo) var en finsk diskoskaster og kulestøter.
Under EM i 1978 tok Tuokko sølvmedalje i diskos med et kast på 64.90 meter. I OL i 1980 i Moskva tok han niendeplass i samme øvelse. Under innendørs-EM i 1979 tok han fjerdeplass i kulestøt.

Tuokko ble finsk mester i diskos fem ganger (1977 og 1979-1982).

Hans personlige rekord i diskos er 68.12 meter, oppnådd i mai 1979 i Fresno. Dette kastet var finsk rekord til 2001, da Timo Tompuri kastet 69.62 meter. I kulestøt har han fått opp et støt på 20.03 meter, oppnådd i august 1979.

I 1979 ble Tuokko tatt for doping under et Europacup-stevne, sammen med Asko Pesonen og Seppo Hovinen.

## Referanser


## Eksterne lenker
*
Berkshire Hathaway

**Berkshire Hathaway** er et holdingselskap med hovedkvarter i Omaha, Nebraska i USA. Selskapet kontrollerer en rekke underliggende selskaper særlig innen forsikring (blant annet GEICO og General Re), energiproduksjon og -distribusjon (Midamerican), og godstransport på jernbane (BNSF Railway). De har i tillegg store aksjeposter i mange andre anerkjente selskaper, som Apple.

Selskapet er kjent for å ha gitt investorene meget høy og stabil avkasning, på over 20&nbsp;% per år gjennom de siste 25 år. Berkshire Hathaway er notert på New York Stock Exchange, og hadde per august 2021 en børsverdi på 634 milliarder dollar. Dette gjorde Berkshire Hathaway til USAs sjette største selskap.

Berkshire Hathaways styreformann og daglige leder er Warren Buffett, kjent som en av verdens rikeste menn. Opprinnelsen til selskapet er Valley Falls Company, et tekstilfirma etablert i 1839. Buffet startet å kjøpe aksjer i Berkshire Hathaway fra 1962 og fikk etter hvert kontroll over selskapet. Buffet reorganiserte selskapet, la ned ulønnsom tekstildel og omgjorde det til et holdingselskap som la grunnlaget for hans videre investeringer.

## Referanser




## Eksterne lenker
* 
*
Tandel

**Tandel** (luxembourgsk: *Tandel*; fransk: *Tandel*) er en kommune og et tettsted i Luxembourg.  Kommunen, som har et areal på 41,72 km², ligger i kantonen Vianden. I 2005 hadde kommunen  innbyggere. 

## Referanser


## Eksterne lenker
*
RepRap-prosjektet

**RepRap-prosjektet** er et initiativ for å lage en hovedsakelig selvreplikerende maskin som kan benyttes til hurtig prototyping og produksjon. En maskin for hurtig prototyping er en 3D-skriver som kan bygge objekter basert på en datamodell. Et av målene for prosjektet er evnen til å reprodusere de delene som er nødvendig for å bygge en ny versjon av seg selv.

RepRap-designet og tilhørende programvare baserer seg på "Open Source"-prinsipper.

## Komponenter
En RepRap bygges av en rekke komponenter, typisk:

* En ekstruder som kan smelte termoplast og klemme ut en tynn stripe plast
* 4 eller 5 stegmotorer
* Arduino-basert eller PIC-basert kontroller som styrer motorer og kommuniserer med PC
* Plastdeler for å montere disse sammen
* Standardkomponenter som skruer, muttere, kulelager, gjengestenger og glatte stenger.

En RepRap kan lage alle plastdelene som trengs for å bygge en ny RepRap, mens resten anses for å være standardkomponenter. Det finnes andre 3D-printere som er Open Source, men de regnes ikke som en RepRap om de ikke kan printe alle spesialdelene for å lage en tilsvarende maskin.

## Materialer
Materialet som brukes med RepRap er plast som kan smeltes med varme og som stivner igjen. De vanligste typene som er i bruk er:

* ABS – Akrylnitril-butadien-styren (samme materiale som i LEGOklosser)
* PLA – Polymelkesyre

ABS er veldig robust, men kan gi noen uheldige avgasser når det smeltes. PLA er noe hardere og sprøere enn ABS, men er bionedbrytbart og ikke giftig.

## Annen info
Det er god skikk å skrive ut deler til to nye maskiner som man gir bort eller selger til kostpris, for å spre utbredelsen av RepRap-maskiner. I tillegg er det en god ide å skrive ut et sett med deler til, så man har reservedeler til seg selv. En RepRap kan betale seg ved å printe nye RepRap-deler som selges på eBay eller på reprap.no.

## Se også
* Prusa i3, en kommersiell 3D-skriver basert på RepRap Mendel
* Voron 2.4 (2020), en CoreXY-skriver beskrevet som en gjenoppblomstring av RepRap-prosjektet
* Sammenligning av 3D-skrivere

## Eksterne lenker
* 
* RepRap.no – Norsk RepRap-miljø
Maurice Parry

**Maurice Parry** (født 7. november 1877 i Oswestry, død 24. mars 1935) er en tidligere walisisk fotballspiller. Han spilte som en defensiv midtbanespiller.

Parry spilte i *Newtown*, *Long Eaton Rangers*, *Leicester Fosse* (som i 1919 ble til Leicester), *Loughborough* og Brighton før han ble hentet til Liverpool av manager Tom Watson i mars 1900. Han fikk sin debut 13. oktober samme år i hjemmekampen på Anfield mot Bolton i en kamp Liverpool vant 2 – 1 foran 12&nbsp;000 tilskuere. Hans første mål kom først 1. april 1904 i bortekampen mot Everton på Goodison Park uten at det hjalp de røde idet Everton vant 5 – 2. Han fikk totalt 222 kamper for klubben, og scoret 4 mål i løpet av denne perioden.

Han ble værende i klubben frem til 1909 da han sammen med Alex Raisbeck skrev under for *Partick*.

Senere ble han trener for blant annet Barcelona, Eintracht Frankfurt, 1. FC Köln. Han returnerte senere tilbake til Liverpool som en del av trenerteamet.

Han døde i Bootle i 1935.

## Statistikk
### Kamper
**Liverpool**
* **1900-1909:** Ligakamper - mål: **207 kamper - 4 mål.**
* **1900-1909:** Totalt kamper - mål: **222 kamper - 4 mål.**

### Medaljer
* **1905/1906:** Ligamester 1. divisjon.

## Se også
* Statistikk om Liverpool FC.

## Referanser


## Eksterne lenker
* Profil på LFChistory.net
Husum (Ångermanland)

**Husum** er et tettsted i Örnsköldsvik kommune i Västernorrlands län i landskapet Ångermanland i Sverige. I 2010 hadde tettstedet  innbyggere.

Tettstedet ligger der Gideälven og Husån munner ut i Bottenhavet, cirka 25&nbsp;km nordøst for Örnsköldsvik. Husum ligger ved Botniabanan, og den største arbeidsgiveren er papirfabrikken som eies av det finske konsernet M-real. Fabrikken eides tidligere av MoDo.

## Boligområder
*Torget (Bräägårn)
*Råggärdan
*Mon
*Solbacken
*Änget
*Grunna
*Dollarhöjden
*Erik-Larstorpet
*Gränna
*Lina
*Dombäcksön
*Tallåsen
*Blåsåsen
*Industrivägen

## Befolkningsutvikling

## Referanser
Friidrettens Trenerforening

**Friidrettens Trenerforening** er en norsk forening. Den ble etablert i 1991 og består av om lag 200 trenere fra hele landet.

Formålet er å utvikle medlemmenes kunnskaper, ivareta medlemmenes interesse, utvikle felles identitet og et godt samarbeid, ivareta trenernes arbeidsvilkår og rettssikkerhet.

Formålet er også å etablere og vedlikeholde de best mulige forbindelser med sentrale organisasjoner.

Friidrettens Trenerforening utgir bladet *Fagnytt*.

Leder er Lars Ola Sundt, Kolbotn.

## Eksterne lenker
*
Wahl

**Wahl** (luxembourgsk: *Wal*; fransk: *Wahl*) er et tettsted og en tidligere kommune i kantonen Redingen i Luxembourg. Kommunen hadde  fordelt på et areal på 19,74 km². Den ble 1. september 2023 slått sammen med kommunen Grosbous til Grosbous-Wahl.

## Referanser


## Eksterne lenker
*
Fylkesvei 1154

**Fylkesvei 1154** går mellom Berg og Roppestad i Fredrikstad kommune.

Frem til 2019 hadde veien betegnelsen fylkesvei 531 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Salomo-ordenen

**Salomo-ordenen** var en etiopisk orden. Den ble innstiftet som egen orden i 1930, men går tilbake til den eldre Salomos segls orden. Denne ordenen ble innstiftet i 1874, men ble delt under  Haile Selassies regentskap.

## Inndeling
Salomo-ordenen ble hovedsakelig tildelt andre lands fyrster og statsoverhoder, men også medlemmer av Etiopias keiserlige familie. Ordenen hadde én grad, omtalt som storkors.

## Insignier
Ordenskjedet hadde 44 ledd av davidsstjerner, der elleve bar en inskripsjon som betyr «vår Gud, vår styrke, vår beskytter». Ordenstegnet er opphengt i et ledd bestående av Judas løver som holder en davidsstjerne, det hele med Etiopias keiserkrone over. Ordenstegnet har to ovale felt med bibelske motiver innenfor palmekranser. Den ene av ovalene illustrerer «Etiopia skal i hast rekke ut sine hender til Gud» fra Salmenes bok 68. Den andre illustrerer møtet mellom dronningen av Saba møter kong Salomo. Ordenstegnet kunne være opphengt i et grønt ordensbånd i stedet for i kjede.

Ordensstjernen består av en davidsstjerne belagt med kors.

## Norske innehavere
Kong Haakon VII var innehaver av storkors av Salomo-ordenen.

## Referanser


## Eksterne lenker
* The Imperial Orders and Decorations of Ethiopia